אי הכבש

אי הכבש (באנגלית: Lamb Island), הוא אי קטן ולא מאוכלס בגודל של כ-100 על 50 מטרים, הממוקם בין האיים פידרה וקרייגלית' בלשון הים של פורת', מול החוף המזרחי של סקוטלנד. מסביבו נמצאים שני איים קטנים, הקרויים איי הכלב הצפוני והדרומי. כמו יתר האיים המצויים באזור זה, האי נוצר בעקבות פעילות געשית שהתרחשה לפני מיליוני שנים. דרכי גישה ניתן להגיע אל האי באמצעות קאנו או סירות קטנות, מעיירת החוף הסקוטית, נורת' ברוויק , אף על פי שאין בו תשתיות המיועדות לאפשר לכלי שיט להגיע בבטחה לקו החוף וישנם מעט מאוד אתרים באי המושכים אליהם מבקרים, לעומת האיים האחרים בסביבה, כגון פידרה או בס רוק . חיות בר באי חיים עופות מים רבים, אשר חוזרים אליו מדי שנה כדי למצוא מזון, להתרבות ולגדל בו את צאצאיהם. בנוסף, מתגוררים בו כ-600 תוכיי ים, אשר הגיעו אליו לראשונה בשנות ה-70. בעלות האי היה בעבר חלק מהברונות הפיאודלית הסקוטית של דירלטון. אי הכבש ואיי הכלב הצפוני והדרומי, היו בבעלות הברון של דירלטון ופולווד, קמילו אגאסים-פריירה. בשנת 2009, האיים נמכרו תמורת 30,000 פאונד למנטליסט הישראלי אורי גלר, שאמר כי הוא מאמין שזהו מקום מסתור לאוצרות מצריים עתיקים. בשנת 2022, ניסה גלר להכריז על האי כעל "רפובליקת לאמב", מדינה זעירה עם המנון לאומי משלה. גלר גם הפך ליושב ראש קבוצת הכדורגל לחובבים של נורת' ברוויק, שהוגדרה כנבחרת הכדורגל הלאומית של האי. בשנת 2026 הציע גלר לנשיא דונלד טראמפ להשתמש באי להקמת בסיס צבאי אמריקאי, כדי שיוכל לממש את כוונתו לספח את גרינלנד לארצות הברית. קישורים חיצוניים אסור לפספס‏, אורי גלר בהצעה מפתה לטראמפ: "תשתמש באי שלי לבסיס צבאי", באתר וואלה, 15 בינואר 2025 סרטוני וידאו של אי הכבש, באתר מוזיאון אורי גלר הערות שוליים